Meisies se naakte lyke aan boom gevindArgieffoto Kol. Ronel Otto, woordvoerder van die polisie, het gesê Lekwelo Masola en Nthabiseng Motlaphema, albei vyf jaar oud, is Woensdag laatmiddag die laaste keer lewend gesien toe hulle saam buite gespeel het in die Ribone-nedersetting in Gilead. Volgens Otto het die polisie en gemeenskap dadelik na die meisies begin soek toe hulle as vermis aangemeld is. “Die meisies se naakte lyke is Saterdag gevind waar dit aan ŉ boom sowat 3 km van die dorpie gehang het.” ŉ 42-jarige plaaswerker is intussen in hegtenis geneem. Otto het gesê die moontlikheid word ondersoek dat die meisies verkrag is voordat hulle vermoor is. Die verdagte sal binnekort in die hof verskyn.